b'\n_START_ARTICLE_\nZagreba\xc4\x8dki plesni ansambl\n_START_SECTION_\nSuradnje i gostovanja\n_START_PARAGRAPH_\nZagreba\xc4\x8dki plesni ansambl ima zavidan kontinuitet rada, a nastupao je na svim va\xc5\xbenijim festivalima u zemlji kao \xc5\xa1to su Muzi\xc4\x8dki biennale; Dani hrvatske glazbe; Dubrova\xc4\x8dke ljetne igre; Me\xc4\x91unarodni dje\xc4\x8dji festival, \xc5\xa0ibenik; Tjedan suvremenog plesa; Splitsko ljeto, Zadarsko ljeto; Osje\xc4\x8dko ljeto kulture; Festival plesa i neverbalnog kazali\xc5\xa1ta Svetvin\xc4\x8denat; Zlatni lav,Umag. Sura\xc4\x91uje i gostuje u svim uglednim plesnim i kazali\xc5\xa1nim kazali\xc5\xa1nim centrima u zemlji (Zagreba\xc4\x8dko kazali\xc5\xa1te mladih, HNK u Osijeku, HNK u Splitu; INK u Puli, HNK "Ivan pl. Zajc" u Rijeci...). U inozemstvu gostuje na renomiranim festivalima i u kazali\xc5\xa1nim ku\xc4\x87ama u Njema\xc4\x8dkoj, Francuskoj, Belgiji, Rusiji, Sloveniji, Ma\xc4\x91arskoj, Italiji, Portugalu, Litvi, \xc5\xa0panjolskoj, BiH, Srbiji, Poljskoj, Meksiku, Egiptu, Koreji i Izraelu.\n_START_SECTION_\nKoprodukcije\n_START_PARAGRAPH_\nKonstantno profesionalno educiraju\xc4\x87i svoje plesa\xc4\x8de, ansambl kroz suradnju sa renomiranim doma\xc4\x87im, te priznatim stranim koreografima i pedagozima (Kilina Cremona, Francuska; Norio Yoshida, Francuska; Martin Sonderkamp, Nizozemska; Juan Carlos Garcia, \xc5\xa0panjolska; Bebeto Cidra, Brazil; Emilio Gutierrez, \xc5\xa0panjolska; Alexey Taran, Venecuela; Francesco Scavetta, Italija; Alexis Eupierre, \xc5\xa0panjolska; Martine Pisani, Francuska; Iztok Kova\xc4\x8d, Slovenija; Milan Toma\xc5\xa1ik, Slovenija; Laura Aris \xc5\xa0panjolska; Daniel Abreu \xc5\xa0panjolska; itd.) podi\xc5\xbee razinu svojih produkcija uklju\xc4\x8duju\xc4\x87i ih u \xc5\xa1iri europski sustav. Koprodukcija ZPA sa Lanonimom Imperial iz Barcelone rezultirala je projektom "Prepoznavanje krajolika" progla\xc5\xa1enim od Vije\xc4\x87a Europe za jedan od deset najboljih kulturnih programa za 1996.godinu. Recentni projekti plod su koprodukcija sa uglednim kazali\xc5\xa1nim i plesnim centrima poput Zagreba\xc4\x8dkog kazali\xc5\xa1ta mladih, ljubljanskog Cankarjevog doma i En-Knap-a.\n_START_SECTION_\nProdukcije\n_START_PARAGRAPH_\nTANGO je tu\xc5\xbena misao koja se ple\xc5\xa1e (koreograf: Ksenija Zec, 1995.), Prepoznavanje krajolika (koreograf: J. C. Garcia, 1996.), multimedijalni projekt Snovi drugih ljudi (grupa autora, 1998.); Lovci \xc4\x8de\xc5\xbenje (koreograf: Bebeto Cidra, 1999.), Krava Licario sveta Oppiano (autor: Alexey Taran, 2000.); 2tri4 u koprodukciji s Bad. Co. (grupa autora; 2001), \xc5\xbdurba du\xc5\xa1e (E. Gutierrez, 2001.); M.U.R. (K. Zec, 2002.), Meni ti to nije ba\xc5\xa1 (I.Omerzo; 2003.); Ne\xc5\xa1to, mo\xc5\xbeda, sasvim osobno (S. Abramovi\xc4\x87 2003.)., 5 do 12 (grupa autora, 2003.), Isto (koreograf: Ksenija Zec, 2004), Pri\xc4\x8de bez niti (koreograf: Aleksis Eupierre 2005.), Pasijans (koreograf: Iztok Kova\xc4\x8d, 2006.), Ogoljeno (koreograf: S. Abramovi\xc4\x87 Milkovi\xc4\x87, 2007.), Blink (koreograf: Martine Pisani, 2008.), UTF-8 (koreograf: Sahara Azimjia, 2009.)., Interface (koreograf: S.Abramovi\xc4\x87 Milkovi\xc4\x87, 2010.), Tri None (autor: Ognjen Vu\xc4\x8dini\xc4\x87 i Aleksandra Mi\xc5\xa1i\xc4\x87, 2011.), Ispod sklopljenih o\xc4\x8diju (koreograf: Laura Aris Alvarez, 2011.), E=mc2 (Volim fiziku) (koreograf: Zrinka Luk\xc4\x8dec, 2012.), PROmjene (koreograf: Aleksandra Mi\xc5\xa1i\xc4\x87, Martina Nevisti\xc4\x87, Ognjen Vu\xc4\x8dini\xc4\x87, 2012.), Anything (koreograf: Daniel Abreu, 2013.)'